CELEX: 62008TN0207
Language: el
Date: 2008-06-09 00:00:00
Title: Υπόθεση T-207/08: Προσφυγή της 9ης Ιουνίου 2008 — Habanos κατά ΓΕΕΑ — Tabacos de Centroamérica (KIOWA)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/56
            
         Προσφυγή της 9ης Ιουνίου 2008 — Habanos κατά ΓΕΕΑ — Tabacos de Centroamérica (KIOWA)
   (Υπόθεση T-207/08)
   (2008/C 209/101)
   Γλώσσα του δικογράφου της προσφυγή: η ισπανική
   Διάδικοι
   
      Προσφεύγουσα: Corporación Habanos S.A. (Αβάνα, Κούβα) (εκπρόσωποι: V. Gil Vega και A. Ruiz López, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tabacos de Centroamérica S.L. (Pozuelo de Alarcón, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 31ης Μαρτίου 2008, να αναγνωρίσει ότι υπάρχει όντως ομοιότητα και κίνδυνος συγχύσεως μεταξύ του μικτού σήματος KIOWA και των προγενέστερων μικτών σημάτων COHIBA, που προσδιορίζουν παρόμοια προϊόντα, καθώς και προσπάθεια, εκ μέρους του αιτούντος, αδικαιολόγητου κέρδους/ζημίας κατά του διακριτικού χαρακτήρα ή της φήμης των προαναφερθέντων προγενέστερων σημάτων COHIBA και, κατά συνέπεια, να απορρίψει την καταχώριση του κοινοτικού σήματος αριθ. 3 963 931 KIOWA (μικτού)· επικουρικώς, να ακυρώσει την προαναφερθείσα απόφαση του ΓΕΕΑ, να διατάξει την αναδρομικότητα του φακέλου και την αναπομπή του στο τμήμα προσφυγών του ΓΕΕΑ προκειμένου αυτό να αναλύσει και να εξετάσει τους ισχυρισμούς και τα αποδεικτικά στοιχεία σχετικά με το άρθρο 8, παράγραφος 5, του κανονισμού 40/94, και
            
         
               —
            
            
               να καταδικάσει το ΓΕΕΑ στα έξοδα όλων των δικαστικών διαδικασιών, περιλαμβανομένων των αμοιβών των αντιπροσώπων της προσφεύγουσας.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Tabacos de Centroamérica S.L.
   
      Κοινοτικό σήμα προς καταχώριση: Εικονιστικό σήμα «KIOWA» για τα προϊόντα της κλάσεως 34 (αίτηση αριθ. 3 963 931).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Corporación Habanos S.A., η οποία συνεργάζεται εμπορικά με την Habanos S.A.
   
      Αντιταχθέν δικαίωμα επί σήματος ή σημείου: Εικονιστικό σήμα «COHIBA» (κοινοτικό σήμα αριθ. 3 323 292), λεκτικό σήμα«COHIBA» (ισπανικό σήμα αριθ. 1 271 173) και εικονιστικό σήμα «COHIBA» (ισπανικό σήμα αριθ. 2 052 344) για τα προϊόντα της κλάσεως 34.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Ειδικότερα, υψηλός βαθμός ομοιότητας μεταξύ των σημάτων για τα οποία υπάρχει διαμάχη, που δημιουργεί κίνδυνο συγχύσεως.